Carlos Carvalhal

Carlos Augusto Soares da Costa Faria Carvalhal  (s. 4. joulukuuta 1965 Braga) on portugalilainen jalkapallovalmentaja ja entinen keskuspuolustaja.

Ura pelaajana

Carvalhal aloitti pelaajauransa SC Bragan juniorijoukkueessa ja nousi edustusmiehistöön kaudella 1983/84. Hän ei kuitenkaan onnistunut vakiinnuttamaan paikkaansa seuran paidassa, vaan siirtyi kaudeksi 1985/86 GD Chavesiin. Uudessa seurassa tuli vastuuta ja Carvalhalin näytöt vakuuttivat Bragan, johon hän palasi kauden jälkeen. Uusi yritys nosti Carvalhalin pelaavaan kokoonpanoon ja kahden hyvän Braga-kauden jälkeen hän haki uralleen nostetta suurseura FC Portosta, jossa jäi kuitenkin vähälle peliajalle. Epäonnistuneen Porto-pestin jälkeen Carvalhal edusti vielä useita portugalilaisseuroja, kunnes lopetti uransa puolustajana SC Espinhossa vuonna 1999.Carvalhal FootballPortugal. Viitattu 23.3.2017.

Ura valmentajana

Valmennusuransa Carvalhal aloitti Espinhossa, jota luotsasi kauden 1998/99 Portugalin 1. divisioonassa. Hän sai potkut seurasta marraskuussa 1999. Hän valmensi alasarjoissa, kunnes nousi joulukuussa 2000 Liga Sagresissa pelanneen CD Avesin päävalmentajaksi. Seura putosi kauden jälkeen liigasta ja Carvalhal sai potkut. Ura jatkui maan kolmannella sarjatasolla Leixões SC:n päävalmentajana. Carvalhal luotsasi seuran sensaatiomaisesti Portugalin cupin loppuotteluun. Finaalin joukkue hävisi Sportingille, mutta finaalipaikka oikeutti divisioonajoukkueen paikkaan UEFA Cupissa kaudelle 2002/03. Kehno toinen kausi johti kuitenkin potkuihin joulukuussa 2002.Carvalhal  FootballPortugal. Viitattu 23.3.2017.

Kaudella 2003/04 Carvalhal luotsasi Vitóriaa, joka nousi hänen johdollaan takaisin pääsarjatasolle. Carvalhal siirtyi kauden jälkeen CF Os Belenensesin peräsimeen. Carvalhal sai potkut seurasta lokakuussa 2005 ja valmensi tämän jälkeen kasvattajaseuraansa SC Bragaa ja SC Beira-Maria, mutta sai molemmista seuroista potkut kesken kausien.Beira-Mar: Carvalhal despedido para dar lugar a Paco Soler  Portal d'aveiro. Viitattu 23.3.2017.

Kaudeksi 2007/08 Carvalhal palasi Vitórian päävalmentajaksi. Seura pelais hänen johdollaan vahvan kauden ja voitti Portugalin liigacupin mestaruuden kukistamalla finaalissa Sportingin. Vitória-kauden jälkeen Carvalhal valmensi lyhyen aikaa kreikkalaista Asteras Tripolisin päävalmentajana, kunnes palasi kotimaahansa CS Marítimon peräsimeen.

Marraskuussa 2009 Carvalhal nousi suurseura Sportingin päävalmentajaksi.Carvalhal appointed Sporting boss ESPN. Viitattu 23.3.2017. Hänen johdollaan seura sijoittui liigassa neljänneksi ja Carvalhal jätti paikkansa sopimuksensa umpeuduttua kauden jälkeen. Elokuussa 2011 ura jatkui Turkin Superliigassa Beşiktaş JK:n peräsimessä.Official: Besiktas appoint Carlos Carvalhal as interim coach Goal. Viitattu 23.3.2017. Pesti päättyi potkuihin jo huhtikuussa 2012, kun seura oli pudonnut liigassa 20 pisteen päähän Galatasaraysta.Besiktas sack Carlos Carvalhal and appoint Tayfur Havutcu as new coach Goal. Viitattu 23.3.2017. Kaudeksi 2012/13 Carvalhal siirtyi Istanbul BB:n päävalmentajaksi.Carvalhal appointed new Istanbul BB coach Goal. Viitattu 23.3.2017.

Kesällä 2015 Carvalhal palasi valmennustehtäviin Englannin Mestaruussarjassa pelaavan Sheffield Wednesdayn päävalmentajana.Wednesday name Carlos Carvalhal as new head coach BBC. Viitattu 23.3.2017. Debyyttikaudellaan Carvalhal piiskasi vuosia alamaissa olleen seuran Mestaruussarjassa kuudenneksi. Sijoitus oli seuran paras sitten viimeisimmän Valioliiga-kauden 1999/2000. Nousu Valioliigaan kariutui nousukarsintatappioon Hull Citylle.A Mohamed Diame wonder strike was enough for Hull City to secure victory in the Championship play-off final against Sheffield Wednesday at Wembley BBC. Viitattu 23.3.2017.

Joulukuun lopussa 2017 Carvalhal siirtyi Mestaruussarjan keskikastissa majailleen Wednesdayn peräsimestä Valioliigan jumboksi vajonneen Swansea Cityn päävalmentajaksi.Carlos Carvalhal: New manager says Swansea do not need miracle to stay up BBC. Viitattu 29.12.2017. Carvalhalin johdolla Swansea piristyi vuoden vaihduttua ja joukkue hävisi vain kaksi kahdeksasta ensimmäisestä ottelustaan uuden valmentajan alaisuudessa. Swansea nousi näin taistelemaan säilymisestä Valioliigassa, kunnes vajosi maaliskuun puolivälin jälkeen voitottomien otteluiden putkeen. Swansean taistelu hyytyi neljään perättäiseen tappioon, joista viimeinen Southamptonille kärsitty 0-1 kotitappio sysäsi joukkueen putoamisviivan alapuolelle. Käytännössä Carvalhalin pitää luotsata joukkueensa päätöskierroksella yli 10 maalin voittoon Stokesta, eikä sekään välttämättä turvaa sarjapaikkaa. Putoamisen käytännössä varmistuttua kerrottiin, ettei seurajohto ole uusimassa Carvalhalin sopimusta kauden jälkeen.Swansea City manager Carlos Carvalhal to leave at end of season

Kesäkuussa 2019 Carvalhal aloitti Rio Aven päävalmentajana.Rio Ave: Carlos Carvalhal é o novo treinador Hän luotsasi seuran Portugalin liigan viidenneksi.Presidente do Rio Ave confirma saída do treinador Carlos Carvalhal

Heinäkuussa 2020 Carvalhal teki kaksivuotisen sopimuksen Bragan kanssa.Oficial: Carlos Carvalhal é o novo treinador do Braga  Carvalhal luotsasi debyyttikaudellaan Bragan Portugalin liigacupin finaaliin, jossa joukkue hävisi Sportingille. Portugalin cupin loppuottelussa Braga kaatoi puolestaan SL Benfican 2–0 ja voitti mestaruuden.Braga beat nine-man Benfica to lift Portuguese Cup Carvalhal jätti joukkueen kauden 2021/22 jälkeen.OFICIAL: Sp. Braga confirma saída de Carlos Carvalhal

Bragasta lähtönsä jälkeen Blackburn Roversin kerrottiin havittelevan Carvalhalia päävalmentajakseen, mutta hän siirtyi kesällä 2022 Al Wahdan päävalmentajaksi.Blackburn Rovers managerial target Carlos Carvalhal lands new job Hän sai kuitenkin potkut jo lokakuun alussa 2022 heikkojen tulosten vuoksi.Al Wahda justifica saída de Carlos Carvalhal com os "resultados negativos"

Marraskuun alussa 2022 Carvalhalista tuli Espanjan La Ligan Celta Vigon päävalmentaja kesään 2024 ulottuvalla sopimuksella.Carlos Carvalhal, nuevo entrenador del Celta tras la destitución de Coudet Carvalhalin johdolla Celta Vigo onnistui säilyttämään sarjapaikkansa, mutta vain niukasti viimeisen kierroksen FC Barcelonaa vastaan otetun voittonsa turvin.Gabri Veiga scored twice as Celta Vigo beat champions Barcelona to ensure a 12th straight season in La Liga Kauden jälkeen Carvalhal ja Celta purkivat sopimuksensa.El RC Celta y Carlos Carvalhal dan por concluida su vinculación contractual

Joulukuussa 2023 Carvalhalista tuli kreikkalaisen Olympiakosin päävalmentaja.Carlos Carvalhal: Olympiacos’ New Head Coach Hänet erotettiin tehtävästään helmikuussa 2024 toimittuaan joukkueen päävalmentajana vain kahden kuukauden ajan. Erottamisen aikaan Olympiakos oli Kreikan Superliigassa neljäntenä. Olympiakos voitti Carvalhalin alaisuudessa pelaamistaan 11 ottelusta viisi, hävisi kolme ja pelasi kolme tasapeliä.

Elokuussa 2024 Carvalhal palasi jälleen Bragan päävalmentajaksi kaksivuotisella sopimuksella. Braga sijoittui hänen alaisuudessaan Primera Ligassa neljänneksi kaudella 2024–2025. Toukokuussa 2025 Braga ja Carvalhal purkivat sopimuksensa yhteisymmärryksessä.

Meriitit
Valmentajana

 Portugalin cup: 2021
hopeaa: 2002
 Portugalin liigacup: 2008
hopeaa: 2021

 Lähteet 

Luokka:Portugalilaiset jalkapallovalmentajat
Luokka:Portugalilaiset jalkapalloilijat
Luokka:Elävät henkilöt
Luokka:Vuonna 1965 syntyneet